
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 95
                                                din 28 noiembrie 2016
       privind  transmiterea în folosință gratuită a unui spațiu cu altă destinație decât  locuinţă
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28231/16.11.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 24733/11.10.2016, prin care Liga Pensionarilor din județul Mureș – Filiala Sighișoara, solicită transmiterea în folosință gratuită a unui spaţiu necesar bunei desfăşurări a activităţii;

Având în vedere prevederile art. 124 din Legea nr. 215/2001, legea administrației publice locale, republicată, cu modificările și completările ulterioare, conform cărora consiliile locale și consiliile județene pot da în folosință gratuită, pe termen limitat, bunuri mobile și bunuri imobile proprietate publică sau privată locală ori județeană, după caz, persoanelor juridice fără scop lucrativ, care desfășoară activitate de binefacere sau de utilitate publică ori serviciilor publice;

Având în vedere prevederile 858 - 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că spaţiul cu altă destinaţie decât locuinţă, situat în Municipiul Sighişoara, str. Hermann Oberth nr. 22, este liber și poate fi transmis către Liga Pensionarilor din județul Mureș – Filiala Sighișoara, cu destinaţia de sediul local al Ligii Pensionarilor Sighişoara – Filiala Sighișoara; 

Având în vedere că imobilul, în care este situat spațiul din Municipiul Sighişoara, str. Hermann Oberth nr. 22, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate al Direcţiei Administrarea Patrimoniului, înregistrat cu nr. 28232/16.11.2016, prin care se propune transmiterea în folosință gratuită pe o perioadă de 5 (cinci) ani a spațiului menționat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” și „d”, (6) lit. ,,a” pct. 2, 3 și 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. (1) Se aprobă transmiterea în folosință gratuită pe o perioadă de 5 (cinci) ani, începând cu data de 01.12.2016, a spațiului cu altă destinaţie decât locuinţă, situat în Municipiul Sighişoara, str. Hermann Oberth nr. 22, pentru desfășurarea activității Ligii Pensionarilor din județul Mureș – Filiala Sighişoara, identificat conform planului de situație, anexă la prezenta hotărâre.
(2) Predarea spațiului cu altă destinație decât locuinţă, către Liga Pensionarilor din județul Mureș – Filiala Sighișoara, pentru desfășurarea activității de ajutor și asistență socială, activități recreative, culturale și spotive, se va face printr-un proces - verbal de predare - primire.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică, Birou Buget, Contabilitate, Salarizare, Direcţia Administrarea Patrimoniului din cadrul Municipiului Sighișoara și Liga Pensionarilor din județul Mureș – Filiala Sighișoara.

Art. 3. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Grabcev Adrian     
                                                                                   Contrasemnează/Avizat pentru legalitate

         SECRETAR,    
           Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Direcţia Administrarea Patrimoniului;

  1 ex. Direcția Economică;
  1 ex. Biroul Buget, Contabilitate, Salarizare;
  1 ex. Biroul Juridic;
  1 ex. Liga Pensionarilor din județul Mureș – Filiala Sighișoara.

12 ex.
B.A.
